Aarhuus Stifts-Tidende, 1834-04-18
Uroligheder i Belgien. J Brüssel har der den 5te, 6te og 7de April været en meget alvorlig Folkebevægelse, hvortil Anledningen havde været, at belgiske Orangister havde ved en Auction over Heste af den ved Krigens Udbrud seqvestrerede kgl. Stald, kjøbt 4 af de kostbareste for at forære dem til Prindsen af Oranien, og samlet Pengene dertil ved en meget broutende Subskription, samt kort efter Auctionen bekjendtgjort: "at de kjøbte Heste nu vare lykkeligt slupne over Grændsen." J flere Dage havde Gemytterne været meget forbittrede derover; den 5te April kom det til Udbrud. Spektaklerne begyndte først i Skuespilhuset, hvor man forlangte Opførelsen af "den Stumme fra Portici," siden blev der dandset paa Myntpladsen omkring Frihedstræer, og dertil sjunget Brabanconnen; derpaa gik det ud over Subskribenternes Vaaninger. De første Bygninger som bleve demolerede og plyndrede, eller al Bohavet der sønderbrudt og kastet paa Gaden, var en Klub i Biskops gaden som havde understøttet Subskriptionen, det Bogtrykkerie hvori det orangistiske Blad Lynk bliver trykt, Hertugen af Ursels, Prindsen af Lignes, Marqvienaf Trazegnies, samt Greverne Marnirs og Oultremonts Hoteller, saavelsom Hr. v. Bethunes, Baron Westwezels, og en halvsnees andre Huse. J Prindsen af Lignes Palais benyttede Folket de kouleurte Vindues gardiner til deraf at gjøre en uhyre stor trefarvet Fane, hvormed det drog igjennem Gaderne under Raabet: "Ned med Orangisterne!" Kongen viste sig adskillige Gange, med sin Generalstab, til Hest i Gaderne, blev allevegne modtaget med enthusiastiske Vivatraab, men Optøierne gik derfor ligefuldt deres Gang. Politiet og Garnisonen formaaede ikke at forsvare Husene, thi Folket angreb i tusindeviis, og paa eengang rundtomkring i hele Staden, dog ikke et eneste hvor der ikke boede Subskribenter til de kjøbte Heste. Adskillige Steder var det to, tregange lykkedes Tropperne at drive Folket tilbage, men dette vandt dog altid Seiren. Men intet Huus var bleven saa skrækkelig ødelagt som Prindsen af Lignes, Hertugen af Ursels og Marqvis Trazegnies Palaier, thi her blev ikke skaanet det allermindste, saagar Sølvtøi, Taffeluhre a. blev kastet ud af Vinduerne og søndertraadt med Fødderne, de deeligste Eqvipager sønderslagne, o. s. v. Udenfor Sidstnævntes Huus gav Tropperne Jld, hvorved Nogle saaredes. Nogle Mennesker vare blevne ihielslagne, og Mange saarede ved fra Vinduerne udkastede Meubler. J Lynes Bogtrykkerie vare alle Presser og Former sønderslagne. Saa rasende opbragt som Folket var, lod det dog Jngen undgielde som ikke havde taget Deel i Subskriptionen. En Hob var stormet ind i et Huus og spurgte i første Etage : "Boer Baron Overchies her?" – "Nei blev der svaret: Han boer paa tredie Sal!" Her blev Alting ødelagt, men ingen Anden i hele Huset leed det mindste. En anden Hob var trængt ind i Huset hos Grevinde Marnix; der blev sagt paa Trappen, at Fruen var just ved at klæde sig paa. Lad hende skynde sig blev der skreget: Om 20 Minuter komme vi igjen!" Og de holdt Ord: en halv Time efter var hele Huset udplyndret. Den 6te om Efterm. satte Borgervæbningen sig i Bevægelse; Kanoner plantedes paa Glacierne, og et Par Regimenter indtraf fra Mecheln. Men nu havde Folket udført sin Hævn, og blev rolig af sig selv. J Løwen, Ghent og Antwerpen ventedes lignende Optrin. J sidstnævnte Stad, havde Folket ved Postens Afgang været i stor Bevægelse, Garnisonen stod under Vaaben, og alle Hollandsksindede vare stædte i den største Angest.